**Go Figure! Festival for Figurteater og Visuell Scenekunst i Oslo** er stiftelse etablert i 2016 som har som formål å arrangere en internasjonal figurteaterfestival i Norge. Stiftelsen ble opprettet av UNIMA Norge, med det formål å videreføre festivaltradisjonen som startet med festivalen Fri Figur. Den første Go Figure!-festivalen ble arrangert fra 5. til 9. juni 2018.

Administrativt
--------------

Go Figure!s første styre ble valgt i 2016, med følgende sammensetning:

* Siri Ramberg – styreleder
* Grethe Henden
* Karstein Solli
* Preben Geir Faye-Schjøll
* Torunn Merete Tusj

Vedtekter
---------

Stiftelsesdokumentet fastsetter vedtektene for Go Figure!.

### Stiftelsens formål

I § 2 fastsetter vedtektene at

> «Stiftelsens formål er å styrke nytenkning og nyskapning innen figurteater og den visuelle scenekunsten i Norge gjennom en festival som presenterer et mangfold av uttrykk på høyt kunstnerisk nivå. Festivalen har som mål å vise den fremste scenekunsten med internasjonal gjennomslagskraft.»
> 
> 

### Styresammensetning

Vedtektenes § 4 fastsetter at stiftelsen skal ha et styre på fem medlemmer, fordelt på styreleder, nestleder og tre styremedlemmer. UNIMA Norge skal oppnevne to av styrets medlemmer samt to varamedlemmer. Stiftelsen Danse- og teatersentrum skal oppnevne ett medlem. Norsk Teater- og Orkesterforening (NTO) skal oppnevne to medlemmer og ett varamedlem.

Medlemmene skal oppnevnes for fire år av gangen, og maksimalt tre medlemmer skal være på valg samtidig. Styrets leder og nestleder velges av styret selv.

### Festivalledelse

Vedtektenes § 5 fastsetter at styret kan ansette en festivalsjef på åremål, som skal delta på styremøtene. Festivalsjefen er ansvarlig leder for programmering, søknader, økonomisk drift og organisering av festivalen, og kan også nedsette et kunstnerisk råd.

Bakgrunn
--------

Stiftelsen ble etablert av UNIMA Norge for å fristille den eneste gjenværende, internasjonale figurteaterfestivalen i landet fra UNIMA Norges egen drift. UNIMA Norge hadde tidligere stått som arrangør av biennalen FRI FIGUR, som ble arrangert for siste gang i Oslo i 2015.

Festivalprogrammet i 2018
-------------------------

Go Figure! ble arrangert første gang i perioden 5. til 9. juni 2018. På programmet stod følgende produksjoner (opphavsland anført i parentes):

* *Table Dance* av Pinquins (Norge)
* *Schnitzel of Love* av Stefanie Oberhoff (Tyskland)
* *Mørkemodig* av Katma Produksjoner/Katrine M. Strøm (Norge)
* *Aske* av Plexus Polaire/Yngvild Aspeli (Norge)
* *Made in China* av Wakka Wakka Productions

Neste festival blir i 2020
--------------------------

Neste Go Figure! vil finne sted i Oslo fra 2. til 6. juni 2020. Norsk Kulturråd innvilget i juni 2016 støtte til begge de to første festivalene.

Referanser
----------

1. 1 2  Torunn Tusj. «Er miraklenes tid forbi?» (PDF). *Ånd i Hanske* (1/2016). Arkivert fra originalen (PDF) 27. desember 2017. Besøkt 27. desember 2017.
2. 1 2  «GoFigure! (@oslogofigure) • Instagram-bilder og -videoer». *www.instagram.com*. Besøkt 11. juni 2018.
3. ↑  «Detaljer stiftelsen Go Figure!». *lottstift.no* **(norsk)**. Lotteri- og stiftelsestilsynet. Arkivert fra originalen 17. februar 2018. Besøkt 16. februar 2018.
4. 1 2 3 4  «Vedtekter for Go Figure! Festival for figurteater og visuell scenekunst» (PDF). Lotteri- og stiftelsestilsynet. 29. mai 2016. Besøkt 16. februar 2018.
5. 1 2  «Oslo: GO FIGURE! 2018 - Festivalåpning: Table Dance (NO) og Schnitzel of Love (TY) - Oslo Nye Trikkestallen tirsdag 5. juni 2018» **(norsk)**. Besøkt 11. juni 2018.  `|fornavn1=` mangler `|etternavn1=` i Authors list (hjelp)
6. ↑  «Oslo: GO FIGURE! 2018 - Mørkemodig - Sentralen onsdag 6. juni 2018» **(norsk)**. Besøkt 11. juni 2018.  `|fornavn1=` mangler `|etternavn1=` i Authors list (hjelp)
7. ↑  «Oslo: GO FIGURE! 2018 - Aske - Oslo Nye Trikkestallen onsdag 6. juni 2018» **(norsk)**. Besøkt 11. juni 2018.  `|fornavn1=` mangler `|etternavn1=` i Authors list (hjelp)
8. ↑  «Oslo: GO FIGURE! 2018 - Made in China - Oslo Nye Trikkestallen fredag 8. juni 2018» **(norsk)**. Arkivert fra originalen 12. juni 2018. Besøkt 11. juni 2018.  `|fornavn1=` mangler `|etternavn1=` i Authors list (hjelp)
9. ↑  «Arrangørstøtte scenekunst - 2017 - Runde - kulturradet.no». *www.kulturradet.no*. Besøkt 27. desember 2017. «Go Figure! Festival for figurteater og visuell scenekunst i Oslo - 5.– 9. juni 2018 og 2.– 6. juni 2020.»

Eksterne lenker
---------------

* Go Figure!s Facebook-side. Besøkt 23. april 2018.
* Go Figure!s Instagram-konto. Besøkt 11. juni 2018.
* Om Go Figure! på www.regnskapstall.no
* Torunn Tusj: *Fra Fri Figur til Go Figure* i Ånd i Hanske nr. 1/2016 Arkivert 27. desember 2017 hos Wayback Machine. besøkt 11. juni 2018